CELEX: 62008TN0095
Language: da
Date: 2008-02-22 00:00:00
Title: Sag T-95/08: Sag anlagt den 22. februar 2008 — Italien mod Kommissionen

12.4.2008   
            
            
               DA
            
            
               Den Europæiske Unions Tidende
            
            
               C 92/44
            
         Sag anlagt den 22. februar 2008 — Italien mod Kommissionen
   (Sag T-95/08)
   (2008/C 92/87)
   Processprog: italiensk
   Parter
   
      Sagsøger: Den Italienske Republik (ved avvocato dello Stato G. Aiello)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning K(2007) 6514 af 20. december 2007, meddelt den 21. december 2007, for så vidt som det heri er fastsat, at de finansielle følger, der finder anvendelse i forbindelse med godkendelse af udgifter finansieret af Den Europæiske Udviklings- og Garantifond for Landbruget (EUGFL), Garantisektionen, udelukkes fra EF-finansiering og afholdes over Den Italienske Republiks budget.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den italienske regering anfægter Kommissionens beslutning K(2007) 6514 af 20. december 2007, for så vidt som det heri er fastsat, at de finansielle følger, der finder anvendelse i forbindelse med godkendelse af udgifter finansieret af Den Europæiske Udviklings- og Garantifond for Landbruget (EUGFL), Garantisektionen, udelukkes fra EF-finansiering og afholdes over Den Italienske Republiks budget.
   Den Italienske Republik gør følgende gældende til støtte for de nedlagte påstande:
   
               —
            
            
               For så vidt angår forarbejdede frugter og grøntsager er der sket tilsidesættelse af artikel 30, stk. 1, i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (EUT L 218, s. 14).
            
         
               —
            
            
               For så vidt angår køb af kvæg på over 30 måneder bestemt til destruktion er der sket tilsidesættelse af artikel 5, stk. 5, i Kommissionens forordning (EF) nr. 2777/2000 af 18. december 2000 om ekstraordinære støtteforanstaltninger for oksekødsmarkedet (EFT L 321, s. 47) og artikel 4 i Kommissionens beslutning 97/735/EF af 21. oktober 1997 om visse beskyttelsesforanstaltninger med hensyn til handel med bestemte typer af animalsk affald fra pattedyr (EFT L 294, s. 7).
            
         
               —
            
            
               For så vidt angår tobakspræmieordningen er der sket tilsidesættelse af artikel 9, stk. 3, i Rådets forordning (EØF) nr. 2075/92 af 30. juni 1992 om den fælles markedsordning for råtobak (EFT L 215, s. 70) og artikel 11 og 12 i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 (EFT L 358, s. 17).